Linus Ullmark

Sven Linus Ullmark (sündinud 31. juulil 1993 Lugnvikis) on Rootsi jäähokimängija, kes mängib väravavahina NHL-i klubis Boston Bruins.

Ta alustas klubikarjääri Rootsi klubis Modo Hockey, debüteerides hooajal 2011–12 Rootsi kõrgliigas. Põhiväravavahi kohale tõusis ta hooajal 2013–14.

2012. aastal valis Buffalo Sabres ta NHL-i draftis 163. valikuna. Sabresiga sõlmis ta lepingu 2014. aasta mais, kuid jäi 
veel ka hooajaks 2014–15 Modo Hockeysse laenule. NHL-is debüteeris ta Sabresi meeskonnas 24. oktoobril 2015 mängus New Jersey Devilsi vastu, kellele kaotati 3:4."Devils defeat Sabres for fourth win in a row". NHL.com. 24.10.2015. Vaadatud 5.4.2022 Debüüthooajal sai ta NHL-is kirja kaheksa võitu ja kümme kaotust. Aastatel 2016–2018 sai ta mänguaega põhiliselt American Hockey League'is Sabresi tütarklubis Rochester Americans. Sabresi üheks põhiväravavahiks kerkis Ullmark hooajal 2018–19. 13. oktoobril 2018 sai ta mängus Arizona Coyotesi vastu kirja oma esimese nullimängu NHL-is."A night of firsts for Dahlin and Ullmark as Sabres beat Coyotes 3-0". WKBW Buffalo. 14.10.2018. Vaadatud 5.4.2022

2021. aasta juulis sõlmis ta nelja-aastase lepingu Boston Bruinsiga."Bruins announce free agent signings and transactions". nhl.com. 28.7.2021. Vaadatud 5.4.2022

2014. aasta maailmameistrivõistlustel võitis Ullmark Rootsi jäähokikoondise koosseisus pronksmedali.

 Viited 

 Välislingid 
 Linus Ullmark NHL.com lehel
 Linus Ullmark hockeydb.com lehel

Kategooria:Rootsi jäähokiväravavahid
Kategooria:Buffalo Sabresi mängijad
Kategooria:Boston Bruinsi mängijad
Kategooria:Sündinud 1993